# Protokoll for generalforsamling i ISE,

# lørdag 12.03.2022

Generalforsamlingen ble avholdt digitalt via Zoom.

Tid: 12:10 – 14:00

## Sak 1 Åpning

ISEs leder, Mehmed Softic, ønsket velkommen, og takket alle som har bidratt i arbeidet gjennom året som har gått. Han erklærte deretter ISEs 29. ordinære generalforsamling for åpnet.

## Sak 2 Godkjenning av innkalling og sakliste

Vedtak: Innkalling og sakliste ble enstemmig godkjent uten anmerkninger.

## Sak 3 Navneopprop

Navneopprop viste at det var 16 personer til stede, hvorav 14 stemmeberettigede og to møteassistenter.

## Sak 4 Konstituering

1. Dirigent.

Vedtak: Styrets forslag, Torleif Kahrs, ble enstemmig valgt.

1. Referent.

Vedtak: Styrets forslag, Berit Lunde, ble enstemmig valgt.

1. Protokollunderskrivere.

Steinar Stjerna foreslo Thore Larsen.

Otto Prytz foreslo Irene Homme.

Vedtak: Thore Larsen og Irene Homme ble enstemmig valgt.

1. Tellenemnd.

Vedtak: Styrets forslag, Aida Rokolj og Lise Sofie Hopland, ble enstemmig valgt.

## Sak 5 Godkjenning av årsberetning for 2021

Årsberetning for 2021 var sendt ut, men grunnet sein utsendelse som følge av dataproblemer, hadde ikke alle møtedeltakere fått lest den. Årsberetningen ble derfor referert i sin helhet. Otto Prytz påpekte at det var uoverensstemmelse mellom antall Isetten-utgivelser (pkt 5 og 7.1, 2020-tallet), og ba om at dette skulle bli sjekket og rettet opp. Irene Homme stilte spørsmål om hvorfor styrehonorar for 2021 ble utbetalt i januar 2022. Kasserer Hege Norset Blichfeldt informerte om at det skyldtes praktiske forhold rundt hennes overtakelse av kasserervervet, bl.a. nødvendig kontotilgang.

Unni Fauskrud uttrykte usikkerhet om hvorvidt årsmøtet skal godkjenne styrets årsmelding eller ta den til orientering. Etter en kort diskusjon ble det bestemt at i år følges ordlyden i saklista, og at vedtektene sjekkes før neste generalforsamling.

Vedtak: Årsberetning 2021 ble enstemmig godkjent med de merknader som framkom.

## Sak 6 Godkjenning av regnskap 2021

Regnskapet var sendt ut på forhånd både i tekstversjon og i Excel-versjon, sammen med revisors beretning.

Regnskapet viste et overskudd på kr 8.102,00. Kasserer Hege Norset Blichfeldt redegjorde for regnskapet, og opplyste om at inntekter utelukkende har vært medlemskontingent, og at utgiftene i all hovedsak har gått til å arrangere generalforsamlingen.

Vedtak: Regnskapet ble enstemmig godkjent.

## Sak 7 Innsendte saker fra medlemmene

Det forelå ingen innsendte saker fra medlemmene, men styret hadde en sak de ønsket å ta opp med generalforsamlingen.

Styreleder, Mehmed Softic, orienterte om en svært utfordrende arbeidssituasjon grunnet stadig synkende medlemstall og få aktive medlemmer. Valgnemnda har to år på rad mislyktes i å finne kandidater til alle verv, og styret mener med denne bakgrunn det er på tide å reorganisere ISE og vurdere hvilke verv som er strengt nødvendige.

Styret la fram følgende forslag:

«Generalforsamlingen oppretter en arbeidsgruppe som skal utarbeide forslag om ny organisasjonsform, samt forslag om vedtektsendringer.»

Torleif Kahrs foreslo at styret burde få fullmakt til å nedsette og organisere arbeidsgruppen, siden det med ovennevnte begrunnelser ville være tidkrevende for generalforsamlingen å opprette en slik gruppe her og nå.

Thore Larsen påpekte at navnet ISE (Interessegruppe for Synshemmede Edb-brukere) er noe «gammeldags»/utdatert, og mente dette også var noe arbeidsgruppen burde vurdere når de går gjennom vedtektene med tanke på reorganisering.

Irene Homme mente arbeidsgruppens resultater burde presenteres og ev. behandles på et medlemsmøte i god tid før neste generalforsamling.

Vedtak: Det opprettes en arbeidsgruppe som skal utarbeide forslag om ny organisasjonsform, vurdere organisasjonens nåværende navn, samt foreslå vedtektsendringer. Styret får fullmakt til å opprette og organisere arbeidsgruppen.

## Sak 8 Fastsettelse av kontingent for 2023

Styret foreslo for generalforsamlingen å la kontingenten på kr 250 være uendret i 2023.

Vedtak: Medlemskontingenten for 2023 blir 250 kroner.

## Sak 9 Aktivitetsplan for 2022

Aktivitetsplanen var sendt ut på forhånd, og ble raskt referert for generalforsamlingen.

Tormod Prytz mente ISE burde ta kontakt med Norges Blindeforbund og be om at de informerer om ISE på sine rehabiliteringskurs, slik at nye synshemmede blir klar over ISEs eksistens.

**Vedtak**: Styrets forslag til aktivitetsplan for 2022 ble enstemmig vedtatt.

## Sak 10 Forslag til budsjett for 2022

Budsjettet for 2022 var utsendt i både tekstversjon og Excel-versjon.

Det budsjetteres med et underskudd på kr 9.000,00, noe som bl.a. skyldes at styrehonorar for 2021 ble utbetalt inneværende år.

Vedtak: Styrets forslag til budsjett for 2022 ble enstemmig vedtatt.

## Sak 11 Valg

1. ISEs styre

Valgnemndas innstilling:

Leder: Mehmed Softic, gjenvalg for ett år

Nestleder: Steinar Stjerna, gjenvalg for to år

Kasserer: Hege Norset Blichfeldt, gjenstående ett år

Sekretær: Ingen forslag, velges for to år

Varamedlem: Marianne Schill Reinsnes, gjenvalg for ett år.

Mehmed Softic orienterte om at Lise Bakkan har sagt seg villig til å ta et styreverv, men at hun ikke ønsker å påta seg sekretærjobben. Videre informerte han om at Steinar Stjerna kan godta en omrokkering, slik at han påtar seg sekretærvervet hvis Lise Bakkan går inn som nestleder. Generalforsamlingen ga sin tilslutning til denne løsningen.

Vedtak: Generalforsamlingen valgte enstemmig følgende styre:

Leder: Mehmed Softic, gjenvalg, ett år.

Nestleder: Lise Bakkan, ny, to år

Kasserer: Hege Norset Blichfeldt, gjenstående

Sekretær: Steinar Stjerna, ny, to år

Varamedlem: Marianne Schill Reinsnes, gjenvalg, ett år

1. Valgnemnd

Valgnemndas innstilling:

Leder: Berit Lunde

Medlem: Thore Larsen

Medlem: Mona Netland Øfsthus

Varamedlem Ingen forslag

Tormod Prytz påpekte at det nok hadde skjedd en misforståelse her, og at han hadde sagt seg villig til å stille som varamedlem. Generalforsamlingen tok dette til orientering.

Vedtak: Følgende valgnemnd ble enstemmig valgt, samtlige for ett år:

Leder: Berit Lunde

Medlem: Thore Larsen

Medlem: Mona Netland Øfsthus

Varamedlem: Tormod Prytz

c) Revisor

Valgnemndas innstilling:

Revisor: Aida Rokolj, ett år

Vararevisor: Kari Kristine Engan, ett år.

Vedtak: Revisor og vararevisor foreslått av valgnemnda ble enstemmig valgt.

## Sak 12 Avslutning

Gjenvalgt leder, Mehmed Softic, Takket for tilliten på egne og styrets vegne. Han lovet at styret vil gjøresitt beste med å drive ISE videre.

Han takket dem som trer ut av verv, møtefunksjonærer, møteassistenter og alle som valgte å delta på generalforsamlingen. Han erklærte så generalforsamlingen 2022 for avsluttet.

Haugesund, 13.03.2022

Berit Lunde, sekretær

Thore Larsen protokollunderskriver

Irene Homme Protokollunderskriver